ข้อบังคับคณะกรรมการมาตรวิทยาแห่งชาติข้อบังคับคณะกรรมการมาตรวิทยาแห่งชาติว่าด้วยการเลื่อนตำแหน่งของพนักงาน พ.ศ. 2542--------------- เพื่อให้การเลื่อนตำแหน่งของพนักงานสถาบันมาตรวิทยาแห่งชาติเป็นไปด้วยความเรียบร้อย เหมาะสมและเป็นธรรม ฉะนั้นอาศัยอำนาจตามความในมาตรา 5 (5) แห่งพระราชบัญญัติพัฒนาระบบมาตรวิทยาแห่งชาติ พ.ศ. 2540คณะกรรมการมาตรวิทยาแห่งชาติ จึงเห็นสมควรออกข้อบังคับว่าด้วยการเลื่อนตำแหน่งของพนักงานไว้ดังต่อไปนี้ ข้อ1 ข้อบังคับนี้เรียกว่า"ข้อบังคับคณะกรรมการมาตรวิทยาแห่งชาติว่าด้วยการเลื่อนตำแหน่งของพนักงาน พ.ศ. 2542" ข้อ2ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไป ข้อ3 ในข้อบังคับนี้ "คณะกรรมการ"หมายความว่า คณะกรรมการมาตรวิทยาแห่งชาติ "สถาบัน"หมายความว่า สถาบันมาตรวิทยาแห่งชาติ "ผู้อำนวยการ"หมายความว่า ผู้อำนวยการสถาบันมาตรวิทยาแห่งชาติ "พนักงาน"หมายความว่า พนักงานของสถาบันมาตรวิทยาแห่งชาติ ซึ่งได้รับอนุมัติทำสัญญาปฏิบัติงานและแต่งตั้งเป็นพนักงานปฏิบัติงานเต็มเวลา ข้อ4 การเลื่อนตำแหน่งของพนักงานตำแหน่งบริหารระดับกลางเป็นตำแหน่งบริหารระดับสูง ให้ผู้อำนวยการเป็นผู้พิจารณาแล้วนำเสนอคณะกรรมการเพื่อให้ความเห็นชอบ การเลื่อนตำแหน่งของพนักงานตำแหน่งบริหารระดับต้นเป็นตำแหน่งบริหารระดับกลางให้ผู้อำนวยการเป็นผู้พิจารณาอนุมัติ การเลื่อนตำแหน่งของพนักงานตำแหน่งวิชาการและตำแหน่งปฏิบัติการให้มีการประเมินผลการปฏิบัติงานของผู้ที่เห็นสมควรที่จะได้รับพิจารณาเลื่อนตำแหน่งและให้ผู้บังคับบัญชาเหนือขึ้นไปตามลำดับเสนอความเห็นเพื่อประกอบการพิจารณาของผู้อำนวยการหรือผู้ที่ได้รับมอบหมายจากผู้อำนวยการให้เป็นผู้มีอำนาจสั่ง ข้อ5พนักงานผู้ใดซึ่งผู้มีอำนาจสั่งเลื่อนตำแหน่งเห็นสมควรให้ได้เลื่อนตำแหน่งถ้าผู้นั้นอยู่ในระหว่างถูกสอบสวนว่ากระทำผิดวินัยก่อนมีการเลื่อนตำแหน่งให้รอการเลื่อนตำแหน่งไว้ก่อน เมื่อการสอบสวนแล้วเสร็จในปีงบประมาณใดและผู้นั้นไม่ถูกลงโทษทางวินัยหรือถูกลงโทษแต่เป็นโทษภาคทัณฑ์ หรือไม่มีมลทินมัวหมองให้สั่งเลื่อนตำแหน่งได้ในปีงบประมาณนั้น ข้อ6การเลื่อนตำแหน่งพนักงานตำแหน่งบริหารระดับกลาง ตำแหน่งบริหารระดับต้นตำแหน่งวิชาการและตำแหน่งปฏิบัติการให้พิจารณาเลื่อนตามลำดับชั้นของระดับตำแหน่งงาน ข้อ7การเลื่อนตำแหน่งพนักงานจะกระทำได้ เมื่อมีการพิจารณาเลื่อนระดับตำแหน่งในขณะนั้นให้สูงขึ้น เพื่อให้เหมาะสมกับลักษณะงานขอบเขตและปริมาณงาน ความสำคัญของตำแหน่งงาน และหน้าที่ความรับผิดชอบที่สูงขึ้นของงานนั้นหรือเมื่อมีการปรับปรุงตำแหน่งใหม่ตามความจำเป็น ข้อ8การพิจารณาการเลื่อนตำแหน่งของพนักงานจะต้องพิจารณาในเรื่องดังต่อไปนี้เป็นเกณฑ์ (1)เป็นผู้มีความรู้ ความสามารถในหน้าที่เป็นอย่างดี และสามารถปฏิบัติหน้าที่ในตำแหน่งที่สูงกว่าได้ (2)เป็นผู้มีความชำนาญในตำแหน่งหน้าที่เป็นอย่างดีหรือมากกว่าตำแหน่งที่ดำรงอยู่ (3)ผลการปฏิบัติงานในตำแหน่งหน้าที่ที่ดำรงอยู่อยู่ในขั้นดีตลอดมา (4)ลักษณะงานในตำแหน่งใหม่เหมาะสมกับคุณสมบัติของพนักงานที่ได้รับการเลื่อนตำแหน่ง ข้อ9ผู้มีสิทธิได้รับการพิจารณาให้เลื่อนตำแหน่งเพื่อดำรงตำแหน่งในลำดับที่สูงขึ้นต้องเป็นผู้ที่ได้รับเงินเดือนสูงกว่าอัตรากึ่งกลางในแต่ละระดับงานที่พนักงานผู้นั้นถือครองอยู่ ข้อ10การเลื่อนตำแหน่งพนักงานตำแหน่งบริหารระดับกลาง ตำแหน่งบริหารระดับต้น ตำแหน่งวิชาการและตำแหน่งปฏิบัติการในระดับตำแหน่งงานที่สูงขึ้นผู้มีสิทธิได้รับการพิจารณาจะต้องดำรงตำแหน่งในระดับงานที่พนักงานผู้นั้นถือครองอยู่ในขณะที่มีการพิจารณาเลื่อนตำแหน่งมาแล้วไม่น้อยกว่า 2 ปี ข้อ11การที่พนักงานไปศึกษาเพิ่มเติมนอกเวลางาน ลาไปศึกษาต่อ ไม่ถือเป็นข้อผูกพันที่สถาบันจะต้องเลื่อนตำแหน่งให้แต่อย่างใด ยกเว้นนักเรียนทุนที่สถาบันส่งไปศึกษาและพนักงานที่ลาไปศึกษาต่อในสาขาวิชาที่ได้รับความเห็นชอบจากสถาบันซึ่งจะพิจารณาตามความเหมาะสมเป็นราย ๆ ไป ข้อ12การเลื่อนตำแหน่งพนักงานนอกเหนือจากข้อบังคับนี้ หรือที่ไม่เป็นไปตามข้อบังคับนี้ แต่ผู้มีอำนาจสั่งเลื่อนตำแหน่งพิจารณาเห็นว่าสมควรเลื่อนตำแหน่งให้แก่ผู้นั้นโดยมีเหตุผลเป็นกรณีพิเศษให้เสนอผู้อำนวยการเพื่อพิจารณาอนุมัติให้เป็นรายกรณีไป ข้อ13ให้ผู้อำนวยการเป็นผู้รักษาการตามข้อบังคับนี้ และให้มีอำนาจออกระเบียบหลักเกณฑ์ หรือคำสั่งใด ๆเพื่อปฏิบัติการให้เป็นไปตามข้อบังคับนี้ ข้อ14ในกรณีที่มีปัญหาเกิดขึ้นในการดำเนินการตามข้อบังคับนี้ ให้ผู้อำนวยการมีอำนาจวินิจฉัยชี้ขาดคำวินิจฉัยของผู้อำนวยการให้ถือเป็นที่สุด ประกาศณ วันที่ 10 พฤษภาคม พ.ศ. 2542 สุวิทย์ คุณกิตติ รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ประธานกรรมการมาตรวิทยาแห่งชาติ[รก.2542/53ง/71 - 06:07:2542]